Publication: Magyar Közlöny
Issue: MK-2001-156 (Year: 2001, Number: 156)
Era: 1990-2004
Section: A Kormány az idegennyelv-tudást igazoló államilag elismert nyelvvizsgáztatás rendjéről és a nyelvvizsga-bizonyítványokról szóló 71/1998. (IV. 8.) Korm. rendeletet
Paragraph Index: 527

(2) A Rendelet 3. §-ának (4)—(8) bekezdése helyébe a következő rendelkezések lépnek és az eredeti (8) bekezdés jelölése (10) bekezdésre változik: „(4) Bizonyítvány csak szóbeli vizsga (A típus), csak írásbeli vizsga (B típus), valamint egy vizsgaidőszakban, ugyanannál a vizsgaközpontnál tett írásbeli és szóbeli vizsga (C típus) sikeres letétele esetén adható ki. Az A és B típusú vizsgabizonyítványok együttesen a komplex nyelvtudást igazoló C típusú vizsgabizonyítvánnyal lehetnek egyenértékűek, függetlenül a két vizsgacselekmény között eltelt időtől és a vizsga helyéül szolgáló vizsgaközponttól. Az egyenértékűség részletes szabályait az oktatási miniszter a Nyelvvizsgát Akkreditáló Testület (a továbbiakban: Testület) ajánlásai alapján rendeletben szabályozza.

Source: https://magyarkozlony.hu/hivatalos-lapok/627dffc85094494afba85b5d3ad6b54ae3abfa53/dokumentumok/ee8581245d15933706494eca5b14f0f1855fded2/letoltes